༄༅། །དད་ལྡན་གྱི་གྲྭ་པ་འཕྲིན་ལས་རིན་ཆེན་དང་ཆོས་གྲགས་མཆེད་ལ་
གདམས་པའི་ཡི་གེ་བཞུགས།
དུས་གསུམ་སྒྲིབ་མེད་གཟིགས་པའི་མུས་པ་རྗེ། །མི་མངོན་དབྱིངས་ནས་བདག་ལ་བརྩེ་བས་
སྐྱོངས། །ཁོ་བོའི་ཕྱིར་དུ་ངལ་དུབ་ཁྱད་གསོད་པའི། །དད་ལྡན་གྲྭ་པ་རྣམས་གཉིས་ཚུར་ལ་གསོན། །
ཁྱེད་གཉིས་ལ་ཆུ་ཕྲེང་སོགས་བགྲོད་དཀའི་ལམ། །གང་ལ་བཞུད་ཀྱང་དཀོན་མཆོག་རིན་ཆེན་གསུམ། །
བརྗེད་མེད་སྙིང་གི་དཀྱིལ་ནས་དྲན་པ་དང༌། །ཁོ་བོ་ཅག་ཀྱང་ཡིད་སྔར་ལམ་མེ་གཤེགས། །འདིར་
ཡང་འཕྲལ་དང་ཡུན་དུ་ཁྱེད་གཉིས་ལ། །བརྩེ་བའི་སེམས་ཀྱི་ཐུགས་ཡིད་གཅིག་བསྲེས་ནས། །གཅིག་
ཆོག་རྒྱལ་པོ་མཚན་ལྡན་བླ་མ་ལ། །བསམ་དོན་གེགས་མེད་འགྲུབ་པའི་གསོལ་འདེབས་བགྱིད། །
དེ་ལྟར་ངེས་པར་མཛོད་ལ་བདེ་བར་བཞུད། །ཕན་ཚུན་མཐུན་པར་མཛོད་ལ་བདེ་བར་བཞུད། །བླ་
མ་སྤྱི་བོར་བསྒོམ་ལ་བདེ་བར་བཞུད། །རིང་པོར་མ་ཐོགས་རང་རེ་དཔོན་སློབ་རྣམས། །བསམ་དོན་
ཡིད་བཞིན་འགྲུབ་ནས་མཇལ་བར་སྨོན། །ཞེས་པ་འདི་ཡང་ས་སྐྱ་པ་ཤཱཀྱའི་དགེ་སློང་རིགས་སྔགས་
ལད་བཞིན་འགྲུབ་ནས་མཇལ་བ
འཆང་བ་ཨ་ནནྡའི་མིང་ཅན་གྱིས་དད་ལྡན་གྱི་གྲྭ་པ་གྲོགས་མཆེད་སྒར་ཆེན་ཞབས་དྲུང་དུ་དཔལ་ས་
སྐྱ་ནས་བརྫངས་དུས་གདམས་པ་འདིས་འཕྲལ་དང་ཡུན་དུ་དགེ་ལེགས་སུ་གྱུར་ཅིག །སརྦ་མངྒ་ལཾ།
319

རང་ལོ་སོ་གསུམ་ཡན་གྱི་ཕྲིན་ཡིག་དང་གདམས་པའི་སྐོར་སོགས་ཐོར་བུ་འགའ་ཞིག་ཕྱོགས་གཅིག་ཏུ་བསྒྲིགས་པ།
དགེ་ལེགས་འཕེལ།། །།